Diari Oficial de la Generalitat Valenciana


Sumari del DOGV 1953, del 29-01-1993 (1993/826998)

INSTRUCCIONS de 20 de gener de 1993, de la Direcció General de Tributs i Patrimoni de la Conselleria d'Economia i Hisenda, sobre l'actuació dels registradors de la propietat en relació amb la gestió i liquidació de determinats documents notarials subjectes a l'Impost sobre Actes Jurídics Documentats en aquells casos en que el tipus impositiu aplicat siga distint del regulat amb caràcter general per la legislació vigent a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1953

Data del DOGV
:   29-01-1993

Secció del DOGV
:   ALTRES DISPOSICIONS

Número del document
:   1993/826998


Data del document
:   20-01-1993

Organisme emissor
:   Conselleria d'Economia i Hisenda

Tipus de document
:   Instrucció

Instruccions de 20 de gener de 1993, de la Direcció General de Tributs i Patrimoni de la Conselleria d'Economia i Hisenda, sobre l'actuació dels registradors de la propietat en relació amb la gestió i liquidació de determinats documents notarials subjectes a l'Impost sobre Actes Jurídics Documentats en aquells casos en què el tipus impositiu aplicat siga distint del regulat amb caràcter general per la legislació vigent a la Comunitat Valenciana.  
Segons que disposa l'article 31.2 del text refós de l'Impost sobre Transmissions Patrimonials i Actes Jurídics Documentats, estan subjectes a l'impost, en la modalitat d'actes jurídics documentats, les primeres còpies d'escriptures i actes notarials, quan tinguen per objecte quantitat o cosa valorable, continguen actes o contractes inscriptibles en els Registres de la Propietat, Mercantil i de la Propietat Industrial i que no estiguen subjectes a l'Impost sobre Successions i Donacions o als conceptes compresos en els números 1 i 2 de l'article 1r. d'aquesta llei.  
Aquests documents tributen al tipus de gravamen del 0,5%, pel que fa a aquests actes o contractes.  
L'article 6è del Decret Foral Normatiu 43/1991, de 29 de gener, de la Diputació Foral d'Alaba; la disposició addicional 2ª de la Norma Foral 10/1991, de 4 de novembre, de les Juntes Generals de, Guipúscoa; l'article 79.1 de la Norma Foral 11/90, de 21 de desembre, de les Juntes Generals de Biscaia; i la disposició addicional 13ª de la Llei Foral 6/1992, de 14 de maig, del Parlament de Navarra, estableixen un tipus de gravamen del 0,1% per a la tributació dels fets imposables ressenyats en el paràgraf anterior.  
Això està motivant, segons s'ha pogut constatar en diversos casos que, utilitzant abusivament les normes d'acreditacio de l'impost i els seus punts de connexió, determinats documents notarials que si s'atorgaven en l'àmbit de la Comunitat Valenciana tributarien al 0'5% estiguen formalitzant-se en l'àmbit territorial del Pafs Basc o Navarra.  
Aquesta pràctica suposa una violació dels principis continguts en l'article 157.2 de la Constitució Espanyola que prohibeix a les comunitats autònomes adoptar mesures tributàries sobre béns situats fora del seu territori o que suposen obstacle per a la lliure circulació de mercaderies o serveis.  
Igualment suposa infracció del principi general de solidaritat en els termes previnguts en la Constitució i en l'Estatut d'Autonomia que estableix l'article 3 de la Llei 12/1981, de 13 de maig, per la qual s'aprova el Concert Econòmic amb la Comunitat Autònoma del Pafs Basc, i l'article 45.3 de la Llei Orgànica 13/1982, de 10 d'agost, de Reintegració i Millorament del Règim Foral de Navarra.  
Per últim, també comporta una vulneració del principi de no establiment de privilegis econòmics o socials ni existència de barreres fiscals en el territori espanyol a què es refereix l'article 2n.1.a) de la Llei Orgànica 8/1980, de 22 de setembre, de Finançament de les Comunitats Autònomes; del principi pel qual no poden gravar-se negocis, actes o fets realitzats fora del territori de la comunitat impositora, ni la transmissió o exercici de béns, drets i obligacions que no hagen nascut ni s'hagen de complir en aquest territori o l'adquirent del qual no hi residesca, que estableix l'article 9é.b) de la LOFCA, i per últim del principi en virtut del qual quan els tributs cedits graven operacions immobiliàries, la seua atribució a les comunitats autònomes es realitzarà en funció del lloc on radique l'immoble contingut en l'article 10.4.c) de la LOFCA.  
En conseqüència, aquells documents notarials que havien d'haver-se atorgat a la Comunitat Valenciana, per referir-se a fets o actes que han d'executar-se en el seu àmbit territorial o a immobles que hi radiquen, tributant al tipus impositiu del 0,5% i que, no obstant això, s'hagen atorgat en el Pafs Basc o Navarra tributant al tipus impositiu del 0,1% han de ser qualificats com no ajustats a dret.  
D'acord amb el que disposa l'article 77 del Reglament de l'Impost sobre Transmissions Patrimonials i Actes Jurídics Documentats, en concordança amb la Llei de Cessió de Tributs a la Comunitat Valenciana, les oficines liquidadores de districte hipotecari, a càrrec dels registradors de la propietat, depenen orgànicament, en tot allò relacionat amb la gestió i liquidació de l'impost, de la Conselleria d'Economia i Hisenda de la Comunitat Valenciana.  
D'altra banda, l'article 57.1 del text refós de l'Impost sobre Transmissions Patrimonials i Actes Jurídics Documentats ordena que cap document que continga actes o contractes subjectes a aquest impost s'admetrà ni tindrà efecte en tribunal, oficina o registre públic, sense que se'n justifique el pagament, l'exempció o la no subjecció a aquell.  
Per tot això, i d'acord amb el deure de col·laboració establert en els articles 111 i 112 de la vigent Llei General Tributària, i en l'article 87.4 del Reglament de Transmissions Patrimonials i Actes Jurídics Documentats, es dicten les següents  
INSTRUCCIONS  
Primera  
Els registradors de la propietat, la competència territorial dels quals estiga dins de l'àmbit de la Comunitat Valenciana, trametran als serveis territorials de la Conselleria d'Economia i Hisenda de la província on es troben les seues oficines, fotocopies de les escriptures, les actes i els testimonis notarials i de les cartes de pagament o caselles al peu del document que poguessem adjuntar-s'hi, subjectes a l'Impost sobre Actes Jurídics Documentats, d'acord amb el que estableix l'article 31.2 del Reial Decret Legislatiu 3.050/1980, en les quals el tipus aplicat haja estat el 0, 10% en compte del 0,50%.  
Segona  
Els serveis territorials de la Conselleria d'Economia i Hisenda, una vegada rebuda la documentació a què es refereix la instrucció precedent, efectuaran la liquidació complementària que adeque la quota al tipus, vigent de l?impost en la Comunitat Valenciana.  
València, 20 de gener de 1993.- El Director General de Tributs i Patrimoni: Fernando García Gómez.